Nesteen soutajat taistelivat Sulkavan helteessä – Joel Naukkarinen souti ensimmäisenä olympialuokan o-yksiköllä 60 kilometriä Partalansaaren ympäri | Urheilu | Uusimaa\nEtusivu » Urheilu 12.7.2021 21:20\nNesteen soutajat taistelivat Sulkavan helteessä – Joel Naukkarinen souti ensimmäisenä olympialuokan o-yksiköllä 60 kilometriä Partalansaaren ympäri\nSoutu: Sulkavan Suursoudut soudettiin jälleen välivuoden jälkeen.\nNRC:n Joel Naukkarinen alitti viiden tunnin rajan erikoisveneiden sarjassa, kun soutustadionin digitaalit pysähtyivät aikaan 4:52:51. Markus Virtanen\nSulkavalla päästiin jälleen nauttimaan perinteikkään Suursoutujen tunnelmasta välivuoden jälkeen. Porvoostakin mukana on aina ollut venekuntia, tällä kertaa tosin vain yksi kirkkoveneiden soutukunta, jossa soutivat Nesteen Soutajien (NRC) miesten joukkue perjantain 60 kilometrin iltasoudussa. Sen lisäksi 60 kilometrin puuyksikössä, Porvoota edusti Nesteen Soutajien Pekka Miilumäki (yli 50 v-sarja). NRC:n Joel Naukkarinen urakoi vastaavasti erikoisveneiden sarjassa olympialuokan yksiköllään. Porvoolaista väriä oli myös edustettuna muissa joukkueissa. Porvoolaiset Heidi Räihä-Jaakola. Riitta von Bagh ja Jaana Pietiläinen olivat soutamassa SM-hopeaa, lauantain kirkkovenelähdössä, Kouvolan soutajien naisjoukkueessa.\nNRC:n joukkueessa soutivat Jarmo Aaltonen, Rai Lindberg, Kjell Karlsson, Eero Koskela, Tero Mononen, Sakari Haka, Jari Leinonen, Jarkko Koistinen, Erno Niiranen, Markus Virtanen, AP Tenhovuori, Pedro Pietiläinen, Jari Varjolaakso sekä soutuneuvoksen arvonimen saavuttanut Jukka Samola. Perämiehenä toimi Jukka Paananen. Markus Virtanen\nNRC:n miesten kirkkovenejoukkue sijoittui loistavasti neljänneksi yösoudussa ajalla 4.29.35. Voittoon kovatasoisessa sarjassa soutivat Luumäen Voiton Soutajat aikaan 4.15.28. NRC:n joukkueessa soutivat Jarmo Aaltonen, Rai Lindberg, Kjell Karlsson, Eero Koskela, Tero Mononen, Sakari Haka, Jari Leinonen, Jarkko Koistinen, Erno Niiranen, Markus Virtanen, Ari Tenhovuori, Pedro Pietiläinen, Jari Varjolaakso sekä soutuneuvoksen arvonimen saavuttanut Jukka Samola. Perämiehenä toimi Jukka Paananen. Porvoolaiset olivat pitkään mukana voittokamppailussa, ja soutivat vielä matkan puolivälissä, rinta rinnan voittajajoukkueen kanssa.\n– Tiukassa kisassa ei krampeilta ja peräänajoiltakaan vältytty, taistellessa mitaleista, Nesteen Soutajien miesten joukkueen vetäjä Ari Tenhovuori kertoo.\n– Joukkueemme perämies, Jukka Paananen, joutui ajoittain ojentamaan takana tulevia.\n– Perämiesten kesken käytiinkin kiihkeää sananveistelyä, Sulkavan tukahduttavan kuumassa ja hämärtyvässä illassa, Tenhovuori naureskelee.\nTiukassa kisassa ei krampeilta ja peräänajoiltakaan vältytty.\n– Jukka kuitenkin kiitteli lopulta kisamme jälkeen joukkuettamme hienosta taistelusta raskaassa kelissä.\n– Lähdimme matkaan toisesta rivistä, ja teimme kisan alkupuolella, näyttäviä ohituksia kilpakumppaneistamme.\nOlympiasoutaja, Nesteen Soutajien Joel Naukkarinen osallistui Sulkavan Suursoutuihin hieman normaalista poikkeavalla veneellä. Vili Väkeväinen\nNesteen Soutajien Joel Naukkarinen oli pettynyt mies, kun hän ei onnistunut lunastamaan lippua Tokion olympialaisiin pariairokaksikossa Olli-Pekka Karppisen kanssa. Kilpailuhenkinen Naukkarinen kaipasi uusia haasteita, joita tämän kesän Sulkavan Suursoudut tarjosi. Naukkarinen kiersi saaren, ja taittoi 60 kilometriä ensimmäistä kertaa kautta aikain soutujen historiassa olympialuokan yksiköllä. Naukkarinen alitti viiden tunnin rajan, erikoisveneiden sarjassa, kun soutustadionin digitaalit pysähtyivät aikaan 4:52:51, jolla irtosi myös sarjan voitto. Kyseistä venettä ei ole suunniteltu isojen aallokkojen keskelle, kun vesilinjassa veneen leveys on 28 senttimetriä ja veneen laidat ovat 7 senttimetriä korkeat. Eikä mukaan mahtunut kuin kolme litraa juomaa. Vaativa kilpailu onnistui hienosti, nopein kirkkovenemiehistö taittoi saman matkan vain reilut 30 minuuttia Naukkarista nopeammin.\n– Jossain määrin ajatus on muhinut varmaan aina, että vielä joskus uralla, tai sen jälkeen, pitää kiertää yksin Partalansaari, Naukkarinen kertoo.\n– Viime viikon tiistaina mietin jo vakavissani, että pitäisikö jo nyt, kun lähitulevaisuudessa ei ole tärkeitä kisoja. Keskiviikkona tein päätöksen, jonka jälkeen nopeasti valmistelin veneen ja juomasysteemit matkaani varten.\n– Seikkailua hain, ja seikkailun myös sain. Täytyy myöntää, että ei ollut helppo reissu kiertää Partalansaarta o-yksiköllä.\n– Sulkava on musertavan pitkä matka yksin. Ja sen myötä oli kyllä voittajafiilis, kun siinä onnistuin.\nSeikkailua hain, ja seikkailun myös sain.\n– Melkein kolme tuntia, tuli todella kovassa vauhdissa, mutta "viimeinen tunti", jota hoin itselleni, venyi melkein kahdeksi.\n– Matkan aikana ehti fyysisesti ja psyykkisesti kokea valtavasti. 10 kilometriä, vastatuulta voi tuntua pitkältä, samoin 20 kilometriä sivulta, keinuttaa koettelevasti noin kapealla veneellä. Ja 20 kilometriä myötätuultakin, voi tuntua paahtavassa auringossa tajun vievältä hornankattilalta.\n– Anatomian hahmotus syvenee, kun elimistön 660 lihaksesta, vuoron perään kramppaa ainakin yli 100.\n– Ensimmäistä kertaa läsnä olivat myös erilaiset pelon tunteet. En tiedä oliko se auringonpistoksen vai lämpöuupumuksen takia, mutta tajunnantasoa ja mielenmaisemaa muistutti eniten painajaisunen kaltainen tila.\n– Häivähdyksen pystyi rationaalisesti tiedostamaan ison riskin, joita alentunut tajunta, vesillä liikkuminen vaikealla kalustolla, veneeseen kengillä ja letkulla, hakaneuloilla ja ilmastointiteipillä kiinni sitominen, krampit ja etenkin ohi ajavien huviveneiden aallokot aiheuttivat.\n– Vene, joka kaatuu silmänräpäyksessä, on huono ympäristö olla hengästynyt. Samaan aikaan saattoi tuossa unenomaisessa leijuvassa tilassa kokea kuolemanpelkoa, mutta myös suhteetonta välinpitämättömyyttä.\n– Vaikka pysähdyin lopussa jokaisiin huviveneaaltoihin (noin 20–30 kertaa), pidin erittäin epätodennäköisenä, että voisin selvitä maaliin saakka.\n– Urheilussa, ja etenkin pitkissä, vaativissa suorituksissa, palkitsevinta on kaikkien noiden, lähes musertavien ajatusten ja tunteiden selättäminen.\n– Siinä tuntee ikään kuin käyneensä läpi helvetin, ja kokeneensa jotain niin suurta, ettei ole enää sama ihminen sen jälkeen.\nSulkavan Soutujen osallistujamäärä tämän vuoden soutuihin oli huomattavasti pienempi kuin aikaisempia vuosina. Markus Virtanen\nEi näitä tapahtumia ole ollut liikaa viime aikoina.\nPorvoolaisten Pekka Miilumäki antoi niin ikään kaikkensa puuyksiköllä, jossa hän sijoittui yli 50-vuotiaiden miesten SM-lähdössä neljänneksi. Sulkavan Suursoudut järjestettiin tänä vuonna 53. kerran. Viime vuonna tapahtuma peruuntui koronapandemian takia. Korona rokotti nytkin osanottajamäärää, mutta mukaan saatiin lopulta kuitenkin noin 1600 soutajaa. Soutusihteeri Veera Hintsanen oli mielissään, kun tapahtuma päästiin taas järjestämään välivuoden jälkeen.\n– Kiva, että ihmisiä oli liikkeellä. Ei näitä tapahtumia ole ollut liikaa viime aikoina.\n– Soutustadionillamme olikin mukavasti katsojia seuraamassa ja hurraamassa maaliin saapuville soutajille.\n– Osa ei uskaltanut osallistua koronan takia, ja osa oli joutunut jättäytymään pois altistumisen takia.\n– Normaalisti osallistujamäärämme ovat pyörineet 3 000–4 000 hujakoilla, kultavuosina 2000-luvun alkupuolella lähempänä 11 000.\nNRC:n miesten kesä jatkuu harjoitellen. Nesteen Soutajat järjestävät 13.7. tiistaina kello 18 Porvoon Veckjärvellä Kaverille kanssa tilaisuuden, jonne kaikki ovat tervetulleita.\n– Pyrimme saamaan uusia soudusta kiinnostuneita harrastajia tutustumaan lajiimme, Nesteen Soutajien Saija Pihkanen kertoo.\n– Tutustumistapahtuman jälkeen toiminta jatkuu soutukurssimme muodossa syksyyn saakka.\n– Tilaisuutemme ja soutukurssimme on tarkoitettu kaiken ikäisille ja kaikista soutumuodoista kiinnostuneille.\n53. Sulkavan Suursoudut 8.-11.7.\nMiehet yksinsoutu yli 50 v. 60 km (mukana SM): 1) Marko Leppämäki Virtain urheilijat 05:20:26, 2) Juha-Matti Valkama Keravan Urheilijat 05:39:16, 3) Harri Miettinen Joutsenon Kullervo 05:45:04, 4) Pekka Miilumäki Nesteen Soutajat 05:49:01.\nErikoisveneet, kanootit ja kajakit 60 km: 1) Joel Naukkarinen Nesteen Soutajat 04:52:51, 2) John Blässar Two rowing finns 06:16:40, 3) Sirpa Valtonen/Kirsi Juvonen KesUMe 09:01:21.\nKirkkoveneet, Pe kirkkovene iltasoutu avoin, 60 km: 1) Voiton Soutajat 04:15:28, 2) Hollolan Urheilijat -46 04:19:18, 3) Kahvakopla 04:20:02, 4) NRC Porvoo/miehet 04:29:35.


Tommi Evilä on valmiina pituuskarsintaan | Olympiaextra | Iltalehti.fi\nTommi Evilä purkaa kovalevynsä Pekingin pituuskarsinnassa\nTommi Evilä on tullut hakemaan ainoastaan menestystä Pekingin pituuskisasta.\n- Se, mitä neljän vuoden aikana on ajettu kovalevylle, puretaan nyt ulos, filosofoi Tommi Evilä muutama päivä ennen ensimmäistä olympiapomppuaan.\nSinne kovalevylle on tallentunut satoja treenitunteja, tuhansia hyppyjä, hienoja onnistumisen hetkiä ja myös karmeita pettymyksiä. Jäljen levylle ovat jättäneet niin huikea MM-pronssi kuin noloon yliastuntatriplaan päättynyt viimeistely Kalevan kisoissa pari viikkoa sitten.\nKaikki ne kokemukset ovat muovanneet sen urheilijan, joka Evilä on lauantai-iltana Pekingin Linnunpesän vauhtiradan päässä.\n- Tämä on se paikka, josta olen aina haaveillut, eikä tämän spesiaalimpaa kilpailua tule, hän painottaa.\nPeking on Evilälle pitkälti nyt tai ei koskaan -kilpailu. Ateena jäi neljä vuotta sitten haaveeksi loukkaantumisen vuoksi, ja seuraavien olympialaisten aikaan hän on jo 32-vuotias.\n- Tänne on tultu menestymään.\nPituuden karsinta hypätään lauantaina ja finaali maanantaina. Karsintaraja on 815.\nMoukarissa vain viisi heittäjää selvitti karsintarajan, mutta Evilä ennakoi, että pituudessa ei rimpulituloksilla finaaliin kurkoteta.\n- Karsintarajan yli on hypättävä, että pääsee finaaliin.\nEvilä tulitti tänä kesänä Suomen ennätykseksi 822, joten raja ei ole ollenkaan mahdoton. Ajoittain riivanneet tekniikkamurheetkin ovat tamperelaishyppääjän mukaan menneen talven lumihiutaleita.\n- Marugamessa (viimeistelyleiripaikka) hyppäsin kovalla vauhdilla, ja siellä ei ollut tekniikan kanssa ongelmia.


Lauantaina oli tankkauspäivä ja olo oli sen mukainen, yöllä hikoilin aivan sairaasti ja yleensä seuraavana aamuna paino onkin paljon korkeammalla, mutta poikkeus vahvistaa säännön se olikin tippunut. Mun kroppa onkin sellainen salaisuuksien laakso, että se käyttäytyy muutenkin ihan miten se itse haluaa. Nesteen kertyminen on normaali jampesteria herkempää, johtuen reumasta, joten ei kannata heti aloittaa itkemistä, kun paino onkin noussut päivässä 2 kg :)\nTänään tein salilla rintaa ja hauista. Kokeilin vähän tasapenkkiä pitkästä aikaa ja sainkin ihan hyvin sitä tehtyä. Painot ei vielä päätä huimaa ja ollaan kaukana vanhoista ennätyksistä, mutta olen silti positiivisesti yllättynyt. Olkapäähän ei sattunut yhtään, no melkein vuosi siinä menikin että voi penkkiä taas tehdä. Hyvä minä.\nAamun aerobinen hoitui hyppynarulla ja kahvakuulalla vuorotellen, hyvää musiikkia korvissa ja 40 min sujui kuin tanssi. Naapurilla olisi varmaan ollut hauskaa jos olisivat nähneet mun pelleilyt.\nTuntuuko joskus siltä, että joku toinen ihminen koittaa vetää sinua alaspäin?\nTukea ei tule vaan päinvastoin koitetaan sanoa, että asia jota teet ei olisi niin tärkeää, että välillä ei voisi poiketa polulta. Yleensä nämä ihmiset ovat sellaisia, jotka eivät itse saa mitään asiaa saatettua loppuun, eikä heillä ole tavoitteita. Tai voi olla, että on tavoitteita, mutta sellaisia joiden eteen ei itse tehdä mitään. Lotossa olis kiva voittaa ja matkalle lähteä, mutta jos ei lottoa, eikä laita rahaa säästöön niin kumpikaan ei onnistu.\nRaha onkin sellainen asia joka monesti saa ihmisen kuin ihmisen menettämään järkensä. Joko sillä kun sitä ei ole tai sillä kun sitä on. Kolmas vaihtoehto on se, kun sitä olisi tulossa, esimerkiksi perinnön kautta. Voi sitä hyeaanamaista käytöstä jonka se laukaisee ihmisessä. Sukulais-suhteet aika monesti kariutuukin niihin perintö asioihin.\nVarmasti tulee ihmisiä, jotka pahoittaa mielesi välillä ja niitä jotka tekee sitä aina, ei sitä kuitenkaan ole pakko kuunnella. Yleensä toisen alasajo on sitä, että sillä toisella henkilöllä itsellään on paha olla. Hän jakaa omaa paskaa oloaa tietenkin sille, jolla hänen mielestään on asiat paremmin. Oli se sitten sukulainen tai vanha ystävä, siirry eteenpäin. Sukulaissuhde ei velvoita mihinkään ja jos ystäväsi pahoittaa mielesi joka kerta, ei sekään ole sinun kannaltasi kauhean kehittävä ystävyys suhde. Itselläni meni hetki oppiessa, että kaikkia ei tarvitse miellyttää. Jos itse ei saa keneltäkään mitään takaisin ikinä tuntuu se aika turhauttavalle.\nKaikki tosin ei ole koskaan mustavalkoista ja asioilla on monta puolta, toinen on herkempi kritiikille.\nLähettänyt Jerita klo 16.14\nJaanaba 10. kesäkuuta 2013 klo 20.38\nMoikka moi kiitos kivasta blogistasi! =)\nMoikka moi sulle on ruokahaaste blogissani. Tässä\nJerita 10. kesäkuuta 2013 klo 22.20\nKiitos, onneksi otin tänään jo muutaman ruokakuvan tekeleistäni :)


Lahoa rautaa: huhtikuuta 2014\nHuominen päivä vielä työn äärellä ja sitten neljän päivän vapaat...tulee ihan tarpeeseen :) Meikäläisen kaukoputki on ollut melko intensiivisesti vapaa-ajan osalta piha-projektin äärellä ja kyllähän se on jo edistynytkin! Nyt saatte siitä vain pieniä nurkka-paloja maistiaisiksi ja loput sitten myöhemmin. Muttapa mutta, ensiksi vähän ruokaa :)\n2prk (a´150g) bulgarianjogurttia\nLämmitä jogurtti +42 astetta. Sekoita joukkoon kuivahiiva, jauhot ja sokeri. Anna taikinan kohota tunnin tai toisenkin. Vatkaa munan valkuainen vaahdoksi ja ota keltuainen talteen. Lämmitä maito ja voi kattilassa. Sekoita kaikki ainekset keskenään ja kääntele lopuksi joukkoon valkuaisvaahto. Paista blinit keskilämmöllä puolin ja toisin.\nBlinien lisukkeina tällä kertaa savusiikaa, katkarapuja, sipulia, paprikaa, herneenversoja, sitruunaa, smetanaa ja vihreitä papuja.\nNo, sitten tämä piha-projekti! Klapien teko on maailmasta kuivinta hommaa, hidasta ja tylsää.....mulle siis jotain, jonka kanssa pitää oikein ottaa ryhtiliike, että jotain syntyy. Kyllähän tämä kuntoilustakin käy, mutta paras motivaattori jokaisen pöllin kohdalla oli kuitenkin ajatus tunnelmasta :)\nPiha-projektin kovimmat rakenteet ja rakennelmat ovat jo paremmalla puolella - osa puistakin jo löytänyt paikkansa. Vielä vähän jotain pitää silläkin rintamalla duunailla ja jos sitten jo vkonloppuna pääsisi jonkin sortin viimeistelyjen äärelle.....tyynytkin alkavat olla jo ommeltuna :)\nNyt meikäläinen rientää Pukumiesten pariin :)\nLähettänyt Suvi - Lahoa rautaa klo 22.36 4 kommenttia:\nTunnisteet: blinit, kalaruoka, koti, piha, Puutarha, reseptit, ruoka, tunnelma, tuunailut\nSitä ei ole pariin viikkoon tarvinnut miettiä siinä kohtaa, kun painaa päänsä tyynyyn. Päivät töitä ja sitten.....mittailua, sirkkelöintiä, ruuvausta, naulausta, maalausta......väliin ruokaa ja koirille kivaa, halkoja ja käsijumi = mua jaksaa edelleen hymyilyttää, koska piha-projekti etenee! Koti on tosin samanaikaisesti kaaoksen vallassa ja hengetärtä vailla....24/7 ei vaan nyt riitä kaikkeen.\nVielä on pikku puserrus edessä tämän rypistyksen osalta.......nyt painun löylyn lyömiksi, heitän kintut rahille ja siemailen viiniä.\nKivat perjantait :)\nLähettänyt Suvi - Lahoa rautaa klo 22.22 2 kommenttia:\nTunnisteet: bulldogs, koirat, koti, perhe, piha, vapaa-aika\nPääsiäinen on kulunut kierrätyskivan parissa. Nämä laatikot ja purnukat ovat osa piha-projektia. Laatikot syntyivät vanhoista, jo parhaat päivänsä nähneistä puulaatoista 60 x 60. Työstin niitä sirkkelin, kompressorin ja vasaran avulla sen verran, että sain niistä oikean kokoisia 60cm x 40cm x 40cm. Pintaan ne saivat Valtti-öljyä sävytettynä Lumeen.\nKurkkupurkit päätyvät myös ulkosalle, niihin sprayasin vain maalin pintaan.\nTässäpä nopeasti kuulumiset - seuraava projekti odottaa tekijäänsä :)\nMukavia pyhiä teille!\nLähettänyt Suvi - Lahoa rautaa klo 14.19 8 kommenttia:\nTunnisteet: askartelu, DIY, kierrätys, koti, kurkkupurkit, piha, puulaatikot, sisustus, Tuunaus\nNyt saatte pienen bulldogin makuisen kattauksen :) Estradilla siis tällä kertaa tyypit, jotka ovat ISO osa perheemme elämää <3\nUseimmiten tulee teille vain ohimennen mainittua ulkoilusta karvattien kanssa. Ja tässä kohtaa kun on kyse bulldogista, niin luulen, että melko monen mielikuva on lähinnä tyyliin "sohvaperuna sunnuntai-kävelyllä" ;)\nTuosta "siteerauksesta" voi kyllä poimia rotutyypillisen määritelmän - nautiskelija. Nautinnonlähteitä onkin sitten todella monia......muttapa mutta, jos nyt joku haaveilee koirasta, joka on helppo eikä kaipaa virikkeitä = sellaisia ei ole!!\nNo, tuo ulkoilu / aktiviteetit meillä tarkoittaa sitä, että "hurjat" pakataan pakun perälle ja sitten suunnaksi luonnonhelma....siis paikka, johon tämän jengin voi päästää vapaasti valloilleen :D....ja ennen kuin vapautus tapahtuu, tulee kyllä tsekattua jokainen ilmansuunta, ettei kukaan vaan jää jalkoihin!\nBulldoggi ON ystavällinen luonteeltaan, mutta sillä hetkellä kun he virittävät vartensa toimintaan ja kohti jotain päämäärää - väistäminen on vieras käsite.\nP.S Saa nähdä osasinko ladata videon oikein.....\nMeidän karva-jengi odottaa kesän vesileikkejä. Ei toki talvessakaan mitään vikaa ole, jos vain on riittävästi hankea, jossa ryynätä.\nYllä olevassa kuvassa meidän Hippo on valmistautumassa sukellukseen - "huulet" on puhallettu täyteen ja sitten vaan menoksi!\nBulldogit eivät mitään pitkän matkan uimareita ole, mutta osaavat kyllä uida ja sukeltaakin, kunhan vaan heille sen mahdollisuuden tarjoaa.\nKriittisin kohta uimisen osalta on nuori koira, jolla massa on alkanut kehittymään. Tämä vaihe saattaa hetkellisesti aiheuttaa sen, että kropan hallinta vedessä täytyy hakea uudelleen.\nVanha rouva meillä nauttii seesteisemmästä touhusta. Hänen ei enää tarvi "ryskätä" viihtyäkseen toisin kuin nuorison :)\nPienenä on jo vitsa väännettävä, että on sitten isompana riittävästi voimaa monen sortin aarteiden etsintään.\nLähettänyt Suvi - Lahoa rautaa klo 22.09 5 kommenttia:\nTunnisteet: bulldoggi, bulldogs, koirat, koti, perhe\nTakana ihanan leppoisa viikonloppu! Ollaan oltu ja nautiskeltu...toki myös metsäilty kera karvattien, jotka olivatkin intopiukeena siitä, kun metsälammesta oli jäät sulaneet :)\nViikonlopun aterian tarina juotaa juurensa isännän työkomennuksille Saksaan ja makumuistoihin sieltä. Schweinshaxe valmistuu possun potkasta, yksinkertaisista raaka-aineista ja hitaasti kypsentäen.\nTämä herkku ei ole muuten hinnalla pilattu, 4kg potkaa kustansi kaikki 18€ ja tästä määrästä riittää hyvin kuudellekin.\n4kg possun potkaa\n1/2 litraa lihalientä\nPese ja kuivaa potkat. Viillä nahkaan ristiviillot, jotka ulottuvat lihaan saakka. Mausta pinta suolalla ja pippurirouheella. Paista 200 astetta ja noin 45 minuuttia.\nKaada paistoastiaan olut ja lihaliemi. Laske uunin lämpö 150 astetta ja jatka paistoa seuraavat 3-4 tuntia. Käännä potkat pari kertaa paiston aikana.\nValele kypsyneet lihat siirapilla ja tiristä pinta rapeaksi 250 astetta ja noin 15 minuuttia.\nsuolaa, pippuria ja persiljaa.\nKuori ja kuutioi perunat, keitä noin 12 minuuttia. Tiristä pekonikuutiot rapeiksi. Ota lehtikaalista lehtiruodit pois ja suikaloi, silppua sipulit. Kuullota öljyssä pannulla sipulit ja lehtikaali-suikaleet. Lisää joukkoon kerma, sinappi ja mausteet. Anna hautua hetken. Kokoa lisäkkeen ainekset ja ripottele persiljaa pintaan.\nHerneenversot ovat kyllä kiitollisia kasvatettavia. Viikossa on mittaa tullut jo kummasti!\n1/2 litraa kermaa\nKuori ja viipaloi omenat. Keitä tilkassa vettä noin 10 minuuttia, soseuta sauvasekoittimella.\nKiehauta kerma ja sekoita sillävälin kaikki muut ainekset keskenään teräsastiassa. Siirrä astia vesihauteeseen ja kaada kerma joukkoon koko ajan sekoittaen. Sekoita ja kypsytä keitosta kunnes pintaan ei enää muodostu kuplia. Jäähdytä massa ja valmista jäätelö joko koneella tai pakastimessa.\nJäätelön sivutuotteena jää aina valkuaisia, jotka tuli pursoteltua (taas kerran) marengiksi :)\nMukavaa sunnuntaita ja kevein askelin tuleviin 4-päiväisiin työviikkoihin :D :D\nLähettänyt Suvi - Lahoa rautaa klo 20.10 5 kommenttia:\nTunnisteet: jälkiruoka, kaneliomena jäätelö, keittiö, koti, lehtikaali lisäke, liharuoka, Marengit, Marenki, possun potka, reseptit, ruoka, Schweinshaxe\nTämä lähti siitä, kun näin jo joku tovi sitten Australian Masterchefissä Neil Perryn kasvis-lasagnensa äärellä - tuotapa syödään meilläkin! Ensimmäinen mutta tuli matkaan, kun kaupan hyllyltä ei löytynytkään ricottaa, joten oli lähdettävä siitä liikenteeseen.\n2 litraa punaista maitoa\n1 pieni sitruuna (mehu ja kuoriraaste)\n1dl tuoretta basilikaa ja ruohosipulia\nKuumenna maito ja kerma lähelle kiehumispistettä. Lisää sitruunamehu ja kiehauta. Nosta kattila liedeltä ja sekoittele tovi. Mausta suolalla, mustapippurilla ja sitruunankuori raasteella.\nAnna juoksettuneen seoksen levähtää pyyhkeen alla huoneenlämmössä pari tuntia. Vuoraa juustomuotti tai siivilä harsolla. Nostele juustomassa astiaan ja anna sen valua ja valmistua jääkaapissa muutaman tunnin verran.\nTällä välin on tullut purkitettua kevään kasvuvoimaakin - narsisseja ja herneitä versoiksi. Herneet itävät versoiksi nopeasti ja samasta setistä riittää uutta satoa pariinkin kertaan, leikkauksen jälkeen. Hyvä niin, koska maistuvat sekä meille että pupulle :)\nKASVISlasagne Neil Perryn tapaan - reseptin löydätte täältä KLIK\nItse tein setin yhteen vuokaan, toisin kuin hän "annoskoossa". Hyväähän tästä tuli :) Resepti vaikuttaa pitkältä, mutta ei tuo hankala ole.\nLähettänyt Suvi - Lahoa rautaa klo 19.35 2 kommenttia:\nTunnisteet: herneenversot, juusto, kasvislasagne, kasvisruoka, keittiö, kevätkylvöt, koti, pasta, ricotta, ricotta juusto resepti


Rush Finland – Hurvittelua trampoliinipuistossa kahdelle | Elämyslahjat.fi - yli 1000 lahjaideaa!\n2 800 neliömetrin edestä koko perheen seikkailuja\nRush-trampoliinipuisto tarjoaa kävijöilleen huikean ja lentävän elämyksen, josta ei vauhtia ja upeita temppuhyppyjä puutu. Rush Helsingissä on 2 800 neliömetriä seikkailua, haasteita ja jännitystä koko perheelle. Trampoliinipuistosta löytyy tekemistä ja hauskanpitoa kaikenikäisille ja -tasoisille pomppijoille ja liikkujille.\nTällä elämyslahjalla trampoliinipuiston vieraat pääsevät kokemaan kaiken, mitä vain paikan päältä löytyy! Open jump -vuoroilla kävijöillä on pääsy kaikkiin puiston aktiviteetteihin kuten freestyle-jättikentälle, polttopallokentille, koripallotrampoille, seinätrampoliineille ja muiden aktiviteettien pariin.\nHyppimällä voi kohottaa kuntoaan, hassutella ja ihan mitä vain mieleen pääseekään pälkähtämään silmänkantamattomiin ulottuvassa pompputaivaassa. Monipuolisilla trampoliineilla saa hien virtaamaan, sykkeen korkealle ja suupielet nousemaan korviin asti.\nVierailu trampoliinipuistossa sopii kaikille fyysisesti riittävän hyvässä kunnossa oleville läheisille, sillä tässä puistossa pärjäävät kaikenikäiset perheenjäsenet ja ystävät. Puistoon voi tulla hyppimään yksin omaksi iloksi tai viettämään aikaa perheen ja ystävien kanssa.\nTrampoliinipuistossa oli superhauskaa ja samalla sai hyvää liikuntaa. Parasta oli hyppiä suurella Freestyle-alueella ja hypätä viidestä metristä ilmapatjalle, myös Airwalk oli hauska! Viimeiset voimat kulutettiin vielä pyörivän puomin yli hyppiessä Wipeoutissa.\nTunti kului nopeasti ja seuraavana päivänä tuntui lihaksissa. Olen vieraillut puistossa useasti ja joka kerta siellä on yhtä hauskaa!\nHauskanpitoa ja liikuntaa samassa paketissa


Ruotsin Raha seuraa potilasta- malli lisää kansalaisten epätasa-arvoa — riittakuismanen\nEntä sitten terve kilpailu palvelun tuottajien välillä ? Käytännössä tämä on Ruotsissa johtanut siihen, että kun suuria kokonaisuuksia kilpailutetaan, karsiutuvat pienet yrittäjät pois. Uusien palveluntuottajien on ollut vaikea päästä mukaan.\nJouni Nordman 14.1.2015 17:00\nEiköhän tähän ole korjaus tulossa, sillä laki on vuoden alusta pakottanut kunnat kilpailuttamaan työterveyshuollon, jolloin tulevaisuudessa tullaan näkemään julkisenpuolen työntekijöiden siirtymisen yksityispuolelle. Jolloin resursseja jää enemmän julkiselle puolelle.\nTämä toisaalta myös tulee paljastamaan julkisen terveyshuollon hinnan, sillä muuten se ei voi osallistua kilpailuun työterveyshuollon tarjoamisesta.\nEli avoimuuden lisääntyminen on tulossa myös koskemaan julkista puolta, jolloin myös sen tuottamat yksikköhinta joudutaan julkistamaan.\nriitta kuismanen 14.1.2015 17:10\nKannatan avoimuutta ja tervettä kilpailua. Mutta nykyinen kilpailulainsäädäntö pitää päivittää, hinta ei saa olla pelkkä kriteeri. Tosin nyt sitä on jo järkevöitettykin.\nTerveydenhuollon kilpailutuksissa pärjäävät monikansalliset, suuret yritykset, jotka pystyvät tilapäisellä alihinnoittelulla voittamaan kilpailutukset. Kilpailutuksissa pitää antaa mahdollisuus myös paikallisille pienyrityksille.\nPekka Roponen 14.1.2015 18:31\nLääkärien kolmivuorotyö sairaalan poliklinikalla edellyttäisi lääkärimäärän lisäämistä ehkä kaksinkertaiseksi; siihen ei mitenkään ole varaa. Hoitajia pitäisi myös palkata reilusti lisää, koska ei siellä sairaalan erityispoliklinikalla tai terveyskeskuksen avovastaanotolla nytkään hoitajia illalla ole.Voi myös kysyä, jotta haluavatko ihmiset käydä vaikkapa röntgenkuvassa klo 02 aamuyöllä?\nTietysti, jos teologiset tiedekunnat ja muutenkin valtion maksama uskonnollinen aivopesu lopetettaisiin, niin sieltähän rahaa saisi, mutta puolueesi ei taida sitä kannattaa?\nLääkärien ja hoitajien työaikaa säästyisi myös vapauttamalla abortin saanti, mutta tuskin puolueesi sitäkään hyväksyy; päin vastoin puolueesi yrittää abortin saantia vaikeuttaa.\nriitta kuismanen 14.1.2015 21:34\nOlisi mielenkiintoista tietää, paljonko säästöä syntyisi, jos esim. kalliit kuvatamislaitteet olisivat tehokkaammassa käytössä? Lääkäreiden työaika voisi hyvin olla kahdessa vuorossa, jälkimmäinen päättyisi kymmeneltä... siinä olisi tehokkaammassa käytössä leikkaussalit yms.\nJos olen sairas ja sairaalassa menisin hyvin mieluusti vaikka klo 3 yöllä röngteniin, jos se nopeuttaisi hoitoa ja pääsisin aikaisemmin kotiin. Tietääkseni yksi vuorokausi maksaa n. 300 ylöspäin, joten tulisi säästöä sitäkin kautta. Teho-osastot ja tarkkailut vielä kalliimpia.\nSairaalan laitteistoa voisi vuokrata myös yksityisille tahoille?\nMutta tämä lääkäreiden kaksivuorotyö oli vain sivujuonne ja pikkudetalji blogissani. Varsinainen asia oli tuo Ruotsin malli.\nJa vielä uskonnonopetuksesta:\nSuomen hyvinvointivaltio on rakennettu kristillisistä arvoista lähtevään "heikommista pidetään huolta" - periaatteelle. Miltä sinusta kuulostaa yhteiskunta, jossa laki on kaikille sama, lapset opetetaan puhumaan totta silloinkin, kun se on heidän etujensa vastaista? Tai heikommista huolehditaan silloinkin, kun on taloudellisesti tiukkaa? Jos nämä asiat kuulostavat mielestäsi itsestään selviltä, niin niiden pitääkin! Elämmehän demokraattisessa yhteiskunnassa, jonka arvot perustuvat kristillisiin arvoihin.\nLiberaalissa maailmankuvassa karsastetaan sääntöjä ja normeja, jotka kuitenkin suojelevat heikompia sekä ylläpitävät tasa-arvoa ja turvallisuutta. Joten en lähtisi purkamaan kristillistä opetusta Suomesta. Tietämättömyys eri uskonnoista altistaa myös ääriliikkeille, on yleissivistykseen kuuluvaa tietää eri uskontojen tarkoitukset ja tavoitteet. Ymmärrys islamista ei olisi pahitteeksi tämän päivän politiikassa.\nPekka Roponen 14.1.2015 22:16\nMillä rahalla ja mistä palkkaat lisää lääkäreitä toiseen vuoroon? Oletko ottanut huomioon, jotta kaikissa keskussairaaloissa koulutetaan uusia erikoislääkäreitä, joten joka vuorossa pitää olla erikoistuvia ja senioreja molempia, koulutuksen, ja potilasturvallisuuden vuoksi. Samoin, jos esim. kuvauksia tehdään täydellä vauhdilla iltakymmeneen, pitää palkata toinen mokoma hoitajia lisää. Koneet kuluvat nopeammin (tidätkö, mitä maksaa TT-koneen rtg-putki? silläkin on tietty käyttötuntimäärä) ja täytyy uusia nopeammin.\nEi sairaanhoidossa koneiden käyttöasteen nostaminen ole mikään ratkaisu mihinkään.


KesäVeikkonen tarjoilee Bastionin kahviherkut – Reimari\n15.6.2021 | Reimari\nKahvila KesäVeikkosessa on tarjolla kahvia ja pakasteista itsepaistettuja leivonnaisia. – Vohvelit ovat avausviikkomme suosikkituote, niiden valmistamisen hallitsee ensimmäinen kesätyöntekijämme Julia Laitinen, kertoo kahvilan vastuuhenkilö Arto Tilli.\nHamina Bastion oli jäädä ilman ravintolatoimintoja yrittäjän lopetettua yllättäen toukokuussa. Apu löytyi Vehkalahden Veikoilta, jonka kanssa kaupunki teki elokuun puoliväliin kestävän sopimuksen kahvilatoiminnan pyörittämisestä.\nVirvokkeiden myynnistä Bastionissa vastaa Kahvila KesäVeikkonen.\nToukokuun viimeisenä päivänä soi Arto Tillin puhelin, kun Haminan kaupunki tarjosi Vehkalahden Veikoille kesän ajaksi Bastionin kahvilaa.\n– Bastionissa oli juuri alkamassa Rauli Virtasen valokuvanäyttely. Pääsimme etenemään asiassa nopeasti sopimukseen ja seuraväkemme on tukena, kun kesätyöseteleillä palkatun työvoiman avulla hoidamme hommat ja pyöritämme kahvilatoimintaa, kertoo Tilli, jolle sattui parhaaseen paikkaan parin kuukauden virkavapaus tullin töistä.\nKahvilanpidon ehdot sovittiin, vuokraa kaupunki ei peri ja myyntituotot jäävät seuralle.\n– Bastionin kahvilamme on avoinna kuutena päivänä viikossa, siis joka päivä maanantaita lukuunottamatta. Nuoret työntekijämme työllistyvät tässä pari viikkoa kerrallaan, kertoo Tilli, jolla ei juurikaan ole kokemusta kahviloista muuten, kuin tiskin asiakaspuolelta.\n– On meillä seuraväessä tosi ammattilaisiakin, joiden avulla saimme homman käyntiin pikahälytyksellä.\nKahvila KesäVeikkonen tarjoaa nuorille kesätöitä 15.8. saakka. Kesätyösetelillä nuori voi työskennellä kahden viikon jakson kerrallaan, eli elokuun puoliväliin mennessä jaksoja tulee viisi.\n– Viittä nuorta meillä ei ole vielä listoillamme. Halukkaat voivat ilmoittautua minulle (arto.tilli@gmail.com), viestittää Tilli.


Tiimiakatemia | Esseepankki » Sateentekijä- Neuvoja asiakkaiden saamiseksi ja pitämiseksi\nSateentekijä- Neuvoja asiakkaiden saamiseksi ja pitämiseksi\nKirja: Sateentekijä - Neuvoja asiakkaiden saamiseksi ja pitämiseksi\nJeffrey J. Foxin kirjoittama sateentekijä teki vaikutuksen käytännöllisyydellään. Kirjassa ei ole mitään erikoisempaa, kuin yksinkertaisia neuvoja siitä miten asiakasta lähestytään, miten heihin voi vaikuttaa ja millä keinoin heidät saadaan lopulta suostumaan. Yksinkertainen myynnin ja asiakkuuksien kirja mistä on hyvä lähteä liikkeelle.\nMiten minun tulisi käydä asiakkaissa?\nJaoin kirjan neuvot kolmeen kategoriaan;\nMikäli haluat myydä, tulee sinun järjestää itsellesi myyntitapaamisia. Yksi tärkeimpiä tehtäviä asiakaskäynneissä on niiden suunnitteleminen. Ennen asiakaskäyntiä tulee siis tehdä kotiläksyt kunnolla. Käynnille täytyy valmistautua kysymyksin, ”tyhmiä” kysymyksiä ei sinällään ole, joten uskalla kysyä MIKSI. Myös itsensä kyseenalaistaminen on tärkeää, joten mieti valmiiksi; Miksi asiakas ostaisi meiltä? Testaa palvelusi/ tuotteesi aina ennen asiakkaalle esittelyä ja valmistele esityksesi huolellisesti. Ota myös selvää luvuistasi, niiden kysyminen ei saa tulla yllätyksenä. Luo itsellesi selvät tavoitteet asiakaskäynnille.\nOlen itse vasta nyt alkanut ymmärtämään asiakaskäyntien suunnittelun tärkeyden. Liian usein käynti on kaatunut siihen, että kotiläksyjä ei ole tullut tehtyä. Myös tavoitteiden luominen on erittäin tärkeää, sillä se ohjaa keskustelua tiettyyn suuntaan ja luo käynnille punaisen langan.\nEli suunnittele käynti; Miksi menen asiakkaan luokse? Myymään. Miten aion myydä? Mitä aion myydä? Tee tavoitteet käynnille, kysy tavoitteiden tukemana kysymyksiä asiakkaalta, kysy itseltäsi ”Miksi asiakas ostaisi minulta?” ja tuo luvut mukanasi. ”Suunnittele mitä teet ja tee mitä suunnittelet.”\nKäynnillä sinun tulee aina osata kuunnella ja kysyä. Asiakasta ei kiinnosta sinun ongelmasi, joten esitä valmiiksi laatimiasi kysymyksiä ja pyri kuuntelemalla löytämään asiakkaan ongelmat. Asiakkaalle ei tulisi myydä pelkkiä tuotteita/palveluita, vaan sitä mitä asiakas siitä saa. Esimerkiksi tiimiakatemialaisen kannattaisi myydä synnytystä erilaisina näkökulmina, edullisuutena ja nopeutena.\nAsiakasta kiinnostavat usein luvut, joten ne täytyy olla valmiina aina. Myy siis rahaa. Esimerkkitapaus kirjan opeilla; Kiinnostaisiko teitä kuulla hieman palveluiden eroista? Tiimiakatemian synnytys on samanlainen ideointipalvelu, kuin kilpailijallammekin. Mutta me pystymme tarjoamaan palvelun puolet halvemmalla sekä 3 kertaa nopeammin. Laskujeni mukaan säästätte budjetissanne 1000 euroa ja säästämme teidän aikaanne 2 päivää. Voisitteko vielä käydä luvut läpi ja päättää itse, ovatko esitetyt numerot oikein? Katsotaanko mitä siitä tulisi? Mitä olen jättänyt kertomatta?\nAstu siis asiakkaan asemaan. Tuo asiakkaan edut esille hakemalla tukea luvuista. Esitä asiakkaalle retorisia kysymyksiä ja pyri johdattelemaan keskustelua kaupantekoon. Muunna vastaväitteet tavoitteiksi. Mikäli asiakas ei vieläkään ole asiasta varma, etkä saa häntä johdateltua enempää asian ytimeen, yritä tehdä kauppaa. Jos et koskaan yritä, et myöskään koskaan onnistu.\nAina ennen käyntiä, tulisi asiakkaalle suunnitella kuvitteellinen jatkokauppa. Käynnin jälkeen kannattaa siis katsoa kuvitteellisen jatkokaupan mahdollinen toimivuus, muotoilla se uudestaan ja ottaa asiakkaaseen uudestaan yhteyttä. Kysy asiakkaalta palautetta edellisestä tuotteesta/ palvelusta ja tarjota samalla jatkokauppaa.\nTee asiakkaalle palveluksia, jotta saat vastapalveluksia. Ole usein asiakkaisiin yhteydessä. Kysele tyytyväisiltä asiakkailta, keneen voisit olla yhteydessä. Myynnissä tulisi keskittyä asiakkaisiin, jotka ovat tulospotentiaalisesti parhaita. Älä siis keskity liikaa käyntien määrään vaan huolehdi asiakassuhteistasi ja pyri kehittämään niitä mahdollisimman hyvin. Yksikin asiakas riittää, mikäli asiakas on sellainen mikä ostaa vuoden kiintiön täyteen.\nTässä itselläni, sekä myös tiimiakatemialaisilla on parannettavaa. Määrän ei tarvitse korvata laatua, mikäli asiakassuhdetta hoidetaan hyvin. Olen kuullut monesta projektista, mistä on saatu hyvää asiakaspalautetta, mutta asiakasta ei koskaan kontaktoitu uudestaan.\nEli tärkeimmät poimimani neuvot asiakaskäynteihin;\nSuunnittele asiakaskäyntisi. Mitkä ovat sen tavoitteet? Miksi asiakas ostaisi minulta?\nKysy ja kuuntele. Älä myy asiakkaalle tuotetta/ palvelua, myy asiakkaalle sitä mitä hän siitä saa.\nMuunna kuvitteellinen jatkokauppa toteutuneeksi jatkokaupaksi.


Seikkailu-urheilu vei Sanna Rousun asfaltilta maastoon - Tornionlaakso.net\nSeikkailu-urheilu vei Sanna Rousun asfaltilta maastoon\nSanna maastopyöräkilpailussa Oulussa viime syyskuussa. Kuva: Arto Kyngäs.\nYLITORNIO – Ylitorniolaislähtöinen, nykyään Oulussa asuva Sanna Rousu lähti kymmenen vuotta sitten kokeilemaan seikkailu-urheilua, joka vei hänet mukanaan. Samoihin aikoihin hän arvelee kokeilleensa ensimmäisen kerran myös triathlonia, jota alkoi harrastaa.\nSeikkailu-urheilu on joukkuekilpailua, jossa suunnistetaan omavalintaista reittiä kahden-kolmen hengen joukkueina erämaassa ja metsissä. Kaikki rastit käydään läpi järjestyksessä lajia vaihtaen. Lajeina ovat maastopyöräily, maastojuoksu ja melonta, jonka Sanna sanoo olevan ajallisesti jopa kolmannes kisasta. Joukkueet joutuvat suorittamaan myös erilaisia tehtäviä, esimerkiksi laskeutumista tai kiipeilyä.\n– Pisimmillään kisat ovat kestäneet yhtäjaksoisesti 30 tuntia.\nHaastattelua edeltävänä viikonloppuna Sanna ja ylitorniolaiset Marjo Piirto ja Niina Jaako olivat joukkueena mukana Lost in Kajaani -seikkailukisassa, joka starttasi Hossasta.\n– Olimme mukana pitkässä sarjassa. Matkaa oli 220 kilometriä ja meillä meni siihen 30 tuntia 40 minuuttia, mutta me voitettiin naisten sarja, Sanna sanoo hymyillen ja lisää, että menestystä on tullut monena vuonna joukkueen kokoonpanon välillä hieman vaihtuessa.\nSeikkailu-urheilu ei ole pelkästään fyysistä kunnon mittaamista, vaan lajissa kysytään muutakin. Vähintään yhden joukkueessa pitää olla todella kovan luokan suunnistaja, ja kaikkien tasaisen kovia jokaisessa lajissa.\n– Haasteensa on jo siinä, että saa kokoon naisjoukkueen, jolla voi mennä yhtäjaksoisesti metsässä reilun vuorokauden. Meidän joukkue on ollut kasassa jo pitkään. Joukkueen nimenä on Passion Adventure.\nPitkiin seikkailu-urheilukisoihin osallistutaan yleensä vain pari kertaa vuodessa. Ruumiillinen rasitus on kisan aikana niin kova.\nSeikkailu-urheilun myötä Sannalle selkiytyi pikkuhiljaa se, että hän haluaa harrastaa triathloniakin nimenomaan maastossa. Tänä syksynä Suomessa järjestettiin toisen kerran maastotriathlonin SM-kisat, XTerra Finland, ja Sanna osallistui Imatralla pidettyihin kisoihin kokeilumielellä.\n– Jo viime vuonna ajattelin, että tuo on varmaan minun lajini, mutta en lähtenyt vielä silloin mukaan. Nyt lähdin ja se todellakin oli minun lajini. Siinä yhdistyvät kaikki minun omat vahvuuteni. Nautin joka metristä.\nTriathlonissa kuten maastotriathlonissakin on ikäsarjat. Sanna voitti SM-kultaa omassa ikäsarjassaan, mutta mieltä lämmitti eniten se, että Sanna oli suomalaisista naisista toiseksi nopein kaikki ikäsarjat mukaan lukien.\n– Osallistujia on perinteiseen triathloniin verrattuna huomattavasti vähemmän, mutta hienolta se silti tuntui.\nMaastotriathlonin lajit ovat maastojuoksu, maastopyöräily sekä uinti.\nSanna kirjoitti Ylitornion yhteiskoulun lukiosta ylioppilaaksi vuonna 1998. Heti sen jälkeen hän lähti Oulun yliopistoon opiskelemaan prosessitekniikkaa.\n– Mulle kemia, fysiikka ja matikka ovat aina olleet helppoja. Kielistäkin olen tykännyt, Sanna sanoo ja naurahtaa, että hän yritti hakea lääkikseen, mutta sinne pääsy jäi muutamasta pisteestä kiinni.\nOnneksi näin, sillä jälkeenpäin Sanna tajusi, ettei hän olisi oikeasti halunnutkaan sinne.\n– Olen enemmän insinööri ja organisaattori, joten tämä oli ehdottomasti oikeampi valinta mulle.\nLääkiksen lisäksi hän haki lukemaan fysiikkaa ja kemiaa ja prosessitekniikkaa, mutta valitsi niistä prosessin, jossa yhdistyvät tavallaan kaikki. Tosin hän ei tiennyt alasta vielä sen enempää, mutta samaan koulutukseen pääsi myös myös nykyinen joukkuekaveri Marjo ja toinenkin ylitorniolainen tyttö, Lomman Mari.\nOpiskelun jälkeen hän on vuodesta 2005 lähtien tehnyt projektipäällikön töitä. Toimiala on vaihtunut, samoin firmat, joissa Sanna on työskennellyt.\n– Projektit ja projektien koko ovat vaihtuneet, mutta työn luonne on aina ollut asioitten eteenpäin viemistä ja ihmisten tsemppaamista. Koen sen itselleni aika luontevaksi työksi, ehkä johtuen siitä, että olen esikoinen ja ollut aina vähän huolehtija, Sanna miettii.\nEnsimmäiselle puolimaratonilleen Sanna osallistui vuonna 2005.\n– Olen kyllä harrastanut liikuntaa ja urheillut varmaan joka päivä opiskeluaikanakin, mutta tavoitteellisesti urheileminen ja urheilutapahtumiin osallistuminen alkoi varmaan silloin.\nSen jälkeen hän osallistui joka vuosi urheilutapahtumiin ja -kilpailuihin, jopa useisiin vuoden aikana.\n– Maastopyöräkisoja oli paljon, samoin polkujuoksukisoja. Esimerkiksi Kuusamon Karhunkierrosta olen käynyt muutaman kerran juoksemassa…\nVuosi 2007–2008 oli Sannan mielestä kausi, jolloin urheilu sai hänen elämässään entistä isommat mittasuhteet. Hän liittyi triathlon-seuraan ja aloitti seikkailu-urheilukisat.\nSannalla on kaksi tytärtä, jotka ovat syntyneet 2006 ja 2011. Lasten syntymä ei ole juurikaan hidastanut Sannaa.\n– Olen aina pystynyt urheilemaan, vaunujen kanssa olen juossut. Treeniajan järjestäminen on tullut luontevasti. En ole miettinyt, käynkö lenkillä vai en, vaan vain mihin aikaan mie käyn lenkin heittämässä.\nYksilöurheilu on Sannan mukaan helppoa, koska treenit voi vetää silloin, kun se sopii itselle ja perheelle parhaiten. Myös perhe on suhtautunut myönteisesti ja kannustavasti Sannan urheilemiseen. Samoin tyttäret ovat kannustaneet ja ymmärtäneet Sannan treenitarpeet.\n– Kun Isla syntyi, vanhempi tyttö Aida sanoi, että onneksi ei tullu kahta, koska et pääsisi niin paljon lenkille, Sanna hymyilee.\nTee liikunnasta mieluisaa!\nVaikka urheilu ja kilpaileminen ovat tavoitteellisia, ne ovat Sannalle kuitenkin vain amatööriurheilua. Esimerkiksi treeniohjelmansa hän tekee itse ja noudattaa niitä sen mukaan, millainen fiilis hänellä on.\nVuosien myötä hän on tullut myös armollisemmaksi itselleen; jos treeni ei joskus huvita, se saa jäädä välistä.\n– Toisaalta on ollut mahtava huomata, että vielä pystyy ja jaksaa ja jopa kehittyykin, vaikka ikää on tullut.\nMeille, joille liikkumisesta ei ole tullut tapa eikä himo, vaan lenkille joutuu pakottamaan itsensä, Sanna antaa ohjeeksi, että liikuntahetkestä pitäisi tehdä itselle mahdollisimman mieluisa. Esimerkiksi hyvä biisi korvakuulokkeissa, äänikirja, lenkkikaveri, uusi treenivaruste tai puhelimessa puhuminen ystävien kanssa voivat toimia houkuttimena.\n– Itse olen hurahtanut äänikirjojen kuuntelemiseen.


Varhaiskasvatuksen opettaja, Olarin Päiväkoti, Espoon kaupunki\nIlmoituksen osoite: https://tyopaikat.oikotie.fi/tyopaikka/1307111\nVakinainen työsuhde alkaen 18.11.2019\nOlarin Päiväkoti , Päivänkehräntie 2 02210 Espoo\nTehtävän kuvaus: Hei! Oletko Sinä etsimämme Varhaiskasvatuksen opettaja, joka arvostaa hyvää työilmapiiriä ja me-henkeä? Meillä olisi tarjota Sinulle varhaiskasvatuksen opettajan tehtävät Olarin päiväkodin 3-5- vuotiaiden lasten lapsiryhmässä. Olarin päiväkoti sijaitsee hyvien kulkuyhteyksien päässä keskellä Olaria. Tarjoamme varhaiskasvatusta lämpimässä, kannustavassa ja turvallisessa kasvuympäristössä. Päiväkodissamme lapset kasvavat osaksi yhteisöämme, oppivat suhtautumaan myönteisesti itseensä, ottamaan vastuuta ja huomioimaan toiset. Teemme luottamuksellista yhteistyötä vanhempien kanssa lapsen yksilöllisen kasvun ja kehityksen tukemiseksi. Olarin päiväkodissa on viisi lapsiryhmää 1-6 -vuotiaille lapsille ja esiopetusta. Vaikuttavan työn ja osaavan henkilöstön lisäksi työsuhde-etuuksina tarjoamme mm. työsuhdematkalippuetuuden, 100 ilmaista uintikertaa Espoon uimahalleissa vuodessa, sportti- ja kulttuuripassin, lukuisia harraste- ja liikuntaryhmiä, taloudellista tukea kouluttautumiseen jne.\nTehtävässä edellytetään hyviä tiimityö- ja vuorovaikutustaitoja.\nVarhaiskasvatuksen opettaja Anni Hirmasto


Lakialoite konkurssivelan oikeasta määrästä | PROME – ajantaju\nLakialoite konkurssivelan oikeasta määrästä\n28.4.2015 Kalevi Kannus Kommentoi\n… joka ei ole johtanut mihinkään.\nKansanedustajan mandaatin uudelleen saanut Teuvo Hakkarainen on joutunut mediassa ja somessa ryöpyty6ksen kohteeksi… Tässä ao. lakialoitteessa Hakkarainen oli ensimmäinen allekirjoittaja … Kunnioituksenosoitus hänelle siitä.\nArtikkelin aiempi päivitys 3. marraskuuta 2012\nKansanedustaja Teuvo Hakkaraisen lakialoite tuomioistuinkäytännön muuttamiseksi siten, että tuomioistuin vastaisuudessa toteaa konkurssivelan oikean määrän.\nVoimassaoleva laki antaa mahdollisuuden rikollisiin liikamääräisiin vaatimuksiin konkurssien yhteydessä, koska tuomioistuimella ei ole velvoitetta todeta velan oikeaa määrää. Sen seurauksena on mahdollista, että vuodesta 1991 alkaen 20 vuoden aikana tuomitut 74 230 konkurssia voivat olla määrältään virheellisiä. Suuren määrän vuoksi prosentuaalisesti pienikin aineellisesti virheellisten tuomioiden osuus on kansantaloudellisesti merkittävä.\nLisäksi konkurssivelkoja voi kirjanpidossaan käyttää velan todelliseen määrään perustumatonta, konkurssituomiolla vahvistettua saatavaansa lisäämään tulostaan.\nAineellisesti virheellisten tuomioiden muuttamisesta oikeamääräisiksi ei ole selkeää säädöstä, eikä tuomioiden muuttaminen oikeamääräiseksikuulu korkeimman oikeuden tehtäviin, vaikka sille esitettäisiin dokumentit velkavastuun oikeasta määrästä.\nNäennäisestä oikeusturvasta huolimatta velallisen asema on käytännössä niin huono, että ongelma on korjattavissa vain velan oikean määrän toteamisen varmistavalla nimenomaisella säädöksellä.\nLainmuutos ei heikennä minkään velkojaryhmän oikeusturvaa, mutta toteutuessaan se takaa oikeusturvan myös velalliselle.\nLaki konkurssilain (120/2004) 1 luvun muuttamisesta niin, että lisätään konkurssilain 1 lukuun uusi 5a § seuraavasti: Konkurssisaatavan oikean määrän toteaminen\nLakialoitteen tarkoituksena on muuttaa konkurssikäytäntöä siten, että konkurssituomiolla ei velvoiteta yritystä ja sen takaajia vastaamaan velasta, joka ei kuulu yrityksen tai sen takaajien vastuulle. Lainmuutoksen jälkeen konkurssituomio perustuu tuomioistuimen toteamaan konkurssisaatavan todelliseen määrään, joka ilmenee velan saamistodistedokumenteista.\nVuonna 2004 muutettuun konkurssilakiin (120/2004) jäi aukko, jonka seurauksena tuomioistuin voi hyväksyä konkurssisaatavan toteamatta sen oikeaa määrää. Siten konkurssituomiolla määritelty maksuvelvoite voi olla virheellinen. Sen lisäksi, että nykysäädös edistää aineellisesti\nvirheellisten tuomioiden syntyä, se on luonut tilanteen, jossa konkurssivelkoja voi kirjanpidossaan käyttää velan todelliseen määrään perustumatonta konkurssituomiolla vahvistettua saatavaansa lisäämään tulosta. Tämä vaikuttaa esimerkiksi pankkien taseiden vertailukelpoisuuteen Suomen ja muiden maiden välillä. Nykyinen säädös antaa myös mahdollisuuden rikollisiin liikamääräisiin vaatimuksiin konkurssin yhteydessä.\nTilastokeskuksen mukaan konkurssipäätöksiä on tehty 1991 alkaen 20 vuoden aikana 74 230 kappaletta. Päätösten oikeellisuutta ei ole tutkittu, mutta 1990-luvulta dokumentoitujen, todistetusti miljoonien markkojen liikamääräisten päätösten perusteella nykypäätökset voivat olla jopa miljoonia euroja liikamääräisiä. Konkurssi- ja ulosottopäätösten suuren määrän vuoksi on selvää, että prosentuaalisesti pienikin liikamääräisten tuomioiden osuus voi käsittää suuren määrän virheellisiä tuomioita, joiden taloudellinen volyymi on kansantaloudellisesti merkittävä.\nEsimerkiksi Kuluttajavirasto on todennut (Dnro 2006/70/6455), että summaarisessa menettelyssä syntyy perusteettomia ulosottoperintöjä. Vaikka aiheesta – saamisen oikea määrä – ei ole tutkimustuloksia, tätä viranomaisen lausuntoa oikeusministeriölle voidaan pitää selvänä näyttönä siitä, että tuomioistuimissa tuomitaan velallisia maksuvelvollisiksi toteamatta velan oikeaa määrää. Se tukee käytännön kokemusperäisiä havaintoja tilanteesta.\nPerustuslain omaisuudensuojasäädöksen mukaan jokaisen omaisuus on turvattu. Yhteiskunnan velvollisuus on suojella kansalaista niin, ettei häneltä perustuslain vastaisesti viedä perusteettomasti omaisuutta tai ansiotuloa toteamatta velan todellista määrää. Aineellisesti väärien tuomioiden mahdollinen suuri määrä osoittaa, etteivät konkurssiin ja ulosottoon liittyvien lakien nimellisesti oikeusturvaa suojaavat säädökset tarjoa sitä käytännössä, eikä omaisuutta suojaava perusoikeus siten toteudu aiheettomiin maksuvelvoitteisiin tuomittujen velallisten osalta.\nNykyistä vahvasti velkojaa suojaavaa lainsäädäntöä voidaan perustella sillä, että velkasitoumuksista huolehtiminen on yhteiskunnan edun mukaista. Summaaristen käsittelyjen peruste on se, että suuri määrä asioita voidaan hoitaa nopeammin ja pienemmillä resursseilla. Konkurssi- ja ulosottoprosessiin liittyvät säädökset ja käytännöt, jotka estävät velan todellisen määrän tutkimisen, palvelevat tätä jälkimmäistä tavoitetta.\nKun velkojan asema on muodostunut niin vahvaksi, että konkurssisaatavaksi voidaan hyväksyä liikamääräisiä vaatimuksia, lainsäädännön ei voi tältä osin sanoa tukevan luottojärjestelmän vakautta. Se, että velallinen voi joutua vastaamaan velasta, jota ei ole ottanut, ei pelkästään heikennä luottamusta velkasitoumusten pitävyyteen vaan koko oikeusjärjestelmään. Tuomioistuinlaitoksen resurssipula ei kelpaa kansalaisen oikeusturvan rajoittamisperusteeksi (periaatteen vahvistavat esim. Euroopan ihmisoikeustuomioistuimen lukuisat oikeudenkäyntien hitaudesta antamat tuomiot). Siten nykykäytäntö, joka heikentää oikeusturvaa tuottamalla aineellisesti virheellisiä tuomioita, on selkeässä ristiriidassa perusoikeuksien kanssa.\nYrittäjiksi tulee entistä useammin yksityisiä henkilöitä, joilla konkurssitilanteessa ei ole varoja palkata itselleen avuksi päteviä asiantuntijoita ja siksi velkojat voivat määrätä miten velallista kohdellaan. Velallisen oikeusturva on äärimmäisen heikko. Konkurssia koskeva dokumenttiaineisto otetaan velkojien hallintaan. Konkurssivelallisen mahdollisuus vastustaa vaatimusta tai korjata virheellisiä konkurssivelkomusvaatimuksia ovat mitättömät, sillä velalliselle on säädetty velvollisuus allekirjoittaa konkurssipesän asiakirjat vangitsemisen uhalla, vaikka hänellä ei ole edes oikeutta nähdä velkojen oikeaa määrää. Luotonantajien hallussa olevat vakuudet eivät nykylakien mukaan vaikuta konkurssituomiossa määrättäviin maksuvelvoitteisiin, sillä pankeilla ei ole tilitysvelvollisuutta velan panteista (ks. oikeusministeri Braxin vastaus kirjalliseen kysymykseen eduskunnassa KK 329/2008 vp)\nKoska nykyinen lainsäädäntö edistää aineellisesti virheellisiä tuomioita, on perusteltua muuttaa konkurssituomiokäytäntöä siten, että tuomion perusteena ovat tuomioistuimen toteamat oikeamääräiset konkurssisaatavat. Aineellisesti virheellisten tuomioiden muuttamisesta oikeamääräiseksi ei ole selkeää säädöstä, eikä se kuulu myöskään korkeimman oikeuden tehtäviin, vaikka sille esitettäisiin dokumentit velkavastuun oikeasta määrästä. Näennäisestä oikeusturvasta huolimatta velallisen asema on käytännössä niin huono, että ongelma on korjattavissa vain velan oikean määrän toteamisen varmistavalla nimenomaisella säädöksellä. Velallisen oikeusturvaa kohentava muutos ei heikentäisi minkään velkojaryhmän oikeusturvaa.\nLain täsmennyksellä vähennetään niiden ihmisten määrää, jotka tuomitaan taloudelliseen vastuuseen perusteetta tai virheellisestä määrästä. Lainmuutos myös estäisi liikamääräisillä vaatimuksilla keinottelun. Oikeamääräiseksi todettu konkurssisaaminen poistaisi osaltaan myös perusteettomia ulosottoperintöjä.\nLainmuutoksella on selkeästi positiivinen vaikutus koko yhteiskuntaan; se tulee vähentämään köyhyyttä ja syrjäytymistä. Köyhyyden lumipalloefektin kaltainen lisääntyminen alkoi 90-luvun alun lamasta. Yrittäjät joutuivat turvautumaan sosiaalitukeen menetettyään kaiken omaisuutensa lisäksi työpaikkansa, ja tästä alkanut köyhyyden lisääntyminen on jatkunut tähän päivään saakka. Nyt tämä kielteinen kehitys on mahdollista pysäyttää. Oikealla velan määrällä konkurssituomiossa on vaikutusta konkurssin jälkeen perheelleen sosiaalitukea hakevien lukumäärään. Tällä lainmuutoksella on myös yleistä merkitystä yrittäjyyttä harkitseville. Kokemukset varsinkin 90-luvun liikamääräisiä velkavastuita vahvistaneista konkurssituomioista vaikuttavat kielteisesti uusien yritysten syntymiseen.\nLainmuutoksella tuomioistuimen päätöksellä alkava konkurssi perustuisi oikeamääräiseen saamistodisteeseen ja dokumentoituun konkurssivelkojan saatavaan. Tuomion perusteena oleva velkamäärä siirtyisi oikeamääräisenä ulosottoperintään ja muihin mahdollisiin samassa asiassa nostettaviin kanteisiin, esimerkiksi takaajaa vastaan. Konkurssituomiolla, joka perustuu konkurssivelkojen oikeaan määrään, on välitön kansantaloudellisesti myönteinen vaikutus.\nKonkurssilain 1 luvun muuttamisesta\nEduskunnan päätöksen mukaisesti lisätään konkurssilain (20.2.2004/120) 1 lukuun uusi 5a § seuraavasti:\nKonkurssisaatavan oikean määrän toteaminen\nVelkojan on vaatimustensa perusteeksi osoitettava tuomioistuimelle velan todellinen määrä. Konkurssisaatavaksi voidaan hyväksyä vain tuomioistuimen näytön perusteella toteama oikeamääräinen velka.\nEdellinen artikkeliEttei toisia petettäisiSeuraava artikkeliYritystoimintaa vaikeuttava lainsäädäntö.


Onhan siinä Avainlippu? Elegalla on! - Elega.fi\nOnhan siinä Avainlippu? Elegalla on!\nElegalle on myönnetty Avainlippu-tunnustus osoituksena Suomessa tuotetulle ja Suomessa työllistävälle palvelulle. Tunnustuksen myöntää Suomalaisen Työn Liitto.\nMerkin myöntämisen ensisijaisena kriteerinä on aina se, että tuotteen on oltava valmistettu tai palvelun tuotettu Suomessa. Elegan kestävät kalusteet valmistuvat omalla tehtaalla Haapajärvellä.\nLisäksi kotimaisuusasteen, eli suomalaisten kustannusten osuus palvelun omakustannusarvosta, on oltava vähintään 50 prosenttia. Suomalaista palvelua merkitsevällä Avainlipulla tarkoitetaan sitä, että yrityksellä on oltava merkittävä kotimainen omistusosuus, Suomessa toimiva johto sekä yrityksen pääkonttorin tulee sijaita Suomessa.\nMitä Avainlippu tarkoittaa? Katso video!\nAvainlippu-merkin tuntee moni suomalainen\nSuomalaisen Työn Liitton tutkimuksen mukaan käytännössä kaikki yrityspäättäjät ja kuluttajat tuntevat Avainlipun. Tutkimuksen mukaan myös suurin osa suomalaisista (75 %) on sitä mieltä, että Avainlippu vaikuttaa ostopäätöksiin positiivisesti.\nKatso video Avainlippu-merkin esittelystä!\nTutustu oven matkaan – Haapajärven tehtaalta uuteen keittiöön\nTässä jutussa pääset kurkistamaan tarkemmin Elegan Haapajärvellä sijaitsevaan tehtaaseen. Lue lisää\nMusta keittiö - tummanpuhuva vetoaa vuodesta toiseen\nVaikka värejä näkyy yhä useammin keittiöiden sisustuksessa, tummanpuhuva musta keittiö vie edelleen mennessään. Lue lisää\nNäin varaudumme poikkeustilanteeseen – keittiösuunnittelu etänä tai kodissasi varovaisuutta noudattaen\nTärkeintä on turvallinen kohtaaminen ja mahdollisuus etätapaamiseen! Lue lisää\nTilaa etäsuunnittelu tai keittiösuunnittelu kotiisi\n1) Varaa etätapaaminen\nVoit varata keittiön suunnittelun etänä. Sovimme kanssasi sinulle sopivimman etätapaamistavan (puhelu, whatsapp-puhelu tai etäyhteysohjelma) sekä ohjeistamme sinut valmistautumaan ennen etätapaamista.\nEtäsuunnittelussa käydään läpi toiveesi uudesta keittiöstä sekä mahdollisuudet hyödyntää vanhan keittiösi runkoja. Suunnittelijamme laatii sinulle ehdotuksen uudistetusta keittiöstä sekä tekee ehdotuksen keittiön uudistamiseta.\n2) Keittiösuunnittelu kotona kaikkialla Suomessa\nKotisuunnittelun varotoimenpiteet poikkeustilanteen aikana\nKiinnitämme erityistä huomiota hyvään hygieniaan sekä pidämme varoetäisyyden sinuun\nHuolehdimme hyvästä käsihygieniasta, emme kättele ja vältämme koskemasta mihinkään ylimääräiseen kotonanne\nJos tunnet itsesi flunssaiseksi tai muuten kipeäksi tai kuulut riskirhmään, pyydämme sinua varaamaan etätapaamisen\nVarmistamme vielä tapaamisen sopimisen yhteydessä, että olemme molemmin puolin terveitä. Tarvittaessa tapaamiset siirretään eteenpäin tai perutaan.\nVaraa etätapaaminen tai tilaa suunnittelukäynti kotiin\nHyväksyn Elegan tietosuojakäytännön


Kolmiokorvat: Putkiohituksia ja kontakteja\nViikonloppuna minusta kuoriutui penkkiurheilija jymähtäessäni aika ajoin livestreamin ääreen katsomaan MM-karsintoja. Näin upeita suorituksia!\nOtin pelkästään Lystin mukaani hallille, koska optiona on (himputin sade) oli ehkä treenit illemmalla Lykyn kanssa. Vein Lystin taas tossuissa halliin sisälle saakka. Tällä "tossut aina ulkona kesäisin" -metodilla tassut kestävät. Eilen tilasin lenkkareita 2 paria lisää, kaksi alkaa hajota. 35 $ pari + rahti 20 $, jos jotakin kiinnostaa.\nHarjoittelimme ohjaavaan käteen tuloa, se on perinteisesti ollut Lystille vaikeaa. Mutta nyt ei ollut mitään ongelmaa. Tein näitä u-putken edessä pelkällä putkella, A:n jälkeen, keinun jälkeen, pujottelun jälkeen. Ei mennyt koira vipuun, ei. Aina kiinnosti ohjauskäsi. Joko se on edistynyt tai minä tai jotakin. Hyvin tyytyväinen olen tähän.\nSitten treenasimme kontakteja. Viimeksi jäin miettimään, haittaako, jos Lysti lähtee mukaani, jos pysähdyn vierellä ja jatkan matkaani. Jos kisoissa pysähdyn ja lähden liikkeelle, haluan silloin koiran mukaani = ei haittaa. En siis treenannut sitä, vaan kokeilin pitkästä aikaa, voinko juosta ohi pysähtymättä ja tehdä persjätön. Kyllä voin. Tieto riittää. Toivon sen toimivan kisavireessä myös.\nSattui haaverikin. Lysti tuli vähän vinosti puomille, joka vähän antoi periksi, minkä seurauksena Lysti hyppäsi pois ylösmenon yläosalta. Tämän jälkeen Lysti ei meinannut uskaltaa kivuta koko puomille, mutta sain sen yllytettyä. Muutama toisto vielä otettiin, jotta koira näytti suht rohkealta.\nKolmantena treenattiin takaakiertoja marekovicilaisittain. Aion kokeilla kisoissa, jos tulee sopiva tilaisuus.\nAlla on kaksi kuvaa SM-finaalista. Ne on julkaistu kuvien ottajan, Jukka Pätynen/Koirakuvat.fi luvalla. Kiitän kuvista ja luvista.\nKeinun alastulokontakti saisi tällainen aina ollakin.\nPidän Lystin ahnaasta ilmeestä tässä kuvassa.\nLähettänyt Eeva/Kolmiokorvat klo 12:41


Naantalin Alko avautuu tänään uudistettuna - Turun Seutusanomat\nKoti Napakat Naantalin Alko avautuu tänään uudistettuna\nNaantalin Alko avautuu tänään uudistettuna\nNAANTALI. Naantalin Alko on suljettuna 11.–14.12. ja avataan täysin uudistettuna perjantaina 15.12. kello 9.\nNaantali remontoidaan uuden konseptin mukaiseksi lähimyymäläksi, joka on kompakti ja helposti hahmotettava, läheisen ja paikallisen palvelun myymälä. Tarjolla on kaikki suomalaisten suosikit sekä vaihtuva valikoima kausi- ja sesonkituotteita. Myymälän valikoima reagoi entistä paremmin paikalliseen kysyntään.\nNaantalin valikoima koostuu noin 1 200 tuotteesta, joista viinejä on yli puolet, panimotuotteita parisataa ja väkeviä noin 350. Myymälä toimii myös verkkokaupan noutopisteenä, joten tarjolla on näin noin 7 000 tuotteen koko valikoima.\nEdellinen artikkeliKuukauden esine: Raision vanhin esine on kivikirves\nSeuraava artikkeliSeurakuntakolumni: Haluan minimalistisen joulun!


Ida B. Wells-Barnett: taisteltiin rasismia ja linnoitusta vastaan\nAjanjakso Työskentely rasismia vastaan 1862-1931\nIda B. Wells-Barnett, joka tunnetaan suurelta osin hänen julkisesta uraansa Ida B. Wellsin mukaan, oli linnoitusaktivisti, muulakasvattaja, luennoitsija ja rotuun liittyvän oikeudenmukaisen aktivistin. Hän asui 16.7.1862 - 25.3.1931.\nSyntynyt orjuuteen Wells-Barnett meni opettajaksi, kun hänen oli tuettava perheensä vanhempiensa kuoleman jälkeen epidemian vuoksi. Hän kirjoitti rotusyrjinnän Memphisin sanomalehdille toimittajana ja sanomalehtijäsenenä.\nHänen oli pakko lähteä kaupungista, kun joukkomurha hyökkäsi toimistoihinsä vastalauseen kirjoittaessa 1892 lynchingia vastaan.\nKun hän asui lyhyessä ajassa New Yorkissa, hän muutti Chicagaan, jossa hän meni naimisiin ja osallistui paikalliseen rotuun liittyvään oikeudelliseen raportointiin ja järjestelyyn. Hän säilytti militaatiotaan ja aktivismiaan koko elämänsä ajan.\nIda B. Wells oli syntymässä orjuutettuna. Hän syntyi Holly Springsissä, Mississippi, kuusi kuukautta ennen vapautumista julistusta . Hänen isänsä, James Wells, oli puuseppä, joka oli ihmisen poika, joka orjuutti hänet ja äitinsä. Hänen äitinsä Elizabeth oli kokki ja hän oli orjuutettu sama mies kuin hänen miehensä oli. Molemmat työskentelivät hänen puolestaan emansipaation jälkeen. Hänen isänsä oli mukana politiikassa ja hänestä tuli Rust College, freedmanin koulu, jonka Ida osallistui.\nKeltakuume-epidemia orvoi Wellsissä 16-vuotiaana, kun hänen vanhempansa ja jotkut veljensä ja sisarensa kuolivat.\nHänen eloonjääneiden veljensä ja sisartensa tukemiseksi hänestä tuli 25 dollaria kuukaudessa opettaja, joka johti koulun uskomaan, että hän oli jo 18-vuotias saadakseen työn.\nVuonna 1880, kun hän oli nähnyt oppilaansa veljensä, hän muutti kahden nuoremman sisarensa kanssa asumaan sukulaisen kanssa Memfisissa.\nSiellä hän sai opetuspaikan mustalla koululla ja alkoi käydä luokkia Fiskin yliopistossa Nashvillessä kesän aikana.\nWells alkoi myös kirjoittaa Negro Press Associationille. Hänestä tuli viikoittaisen Evening Starin ja sitten Living Wayn toimittaja , joka kirjoitti kynän nimessä Iola. Hänen artikkelinsä mainostettiin muissa mustissa sanomalehdissä ympäri maata.\nVuonna 1884, kun hän ratsasti naisen autossa Nashvillessä, Wells oli pakotettu pois autoon ja pakotettu värilliseen autoon, vaikka hänellä oli ensimmäisen luokan lippu. Hän haastoi rautatie, Chesapeake ja Ohio, ja voitti 500 dollarin. Vuonna 1887 Tennessee Supreme Court kumosi tuomion, ja Wellsin oli maksettava oikeudenkäyntikulut 200 dollaria.\nWells alkoi kirjoittaa enemmän rotuun liittyvään epäoikeudenmukaisuuteen ja hänestä tuli Memphis Free Speechin toimittaja ja osaomistaja. Hän oli erityisen avoin kysymyksissä, jotka koskivat koulujärjestelmää, joka vielä työllisti hänet. Vuonna 1891 eräs erityinen sarja, jossa hän oli ollut erityisen kriittinen (mukaan lukien valkoisen koulun hallituksen jäsen, jonka hän väitti olevansa yhteydessä mustaan naiseen), hänen opetussopimustaan ei uusittu.\nWells lisäsi ponnistelujaan kirjoittamalla, muokkaamalla ja edistämällä sanomalehteä.\nHän jatkoi suvaitsevaista kritiikkiään rasismia kohtaan. Hän loi uuden sekoituksen, kun hän hyväksyi väkivallan keinona itsensä suojelemiseksi ja vastatoimiseksi.\nLinnoitus oli tuolloin tullut yhdeksi tavaksi, jolla afrikkalaisia amerikkalaisia pelotti. Valtakunnallisesti, noin 200 lynchings vuosittain noin kaksi kolmasosaa uhreista olivat mustat miehet, mutta osuus oli paljon suurempi Etelä.\nMemfisissa vuonna 1892 kolme mustia liikemiehiä perustivat uuden ruokakauppaan, joka leikattiin valkoisten omistuksessa olevien yritysten liiketoimintaan. Lisääntyneen häirinnän jälkeen tapahtui tapaus, jossa yritysomistajat ampuivat joihinkin ihmisiin, jotka osuivat myymälään. Kolme miestä vangittiin ja yhdeksän itsenäistä varamiehet ottivat heidät vankilasta ja lynttivät heidät.\nYksi loukutetuista miehistä, Tom Moss, oli Ida B: n isä.\nWellsin jumaluku, ja Wells tiesi hänet ja hänen kumppanitsa olevansa kunnossa kansalaisia. Hän käytti paperia irtisanottaakseen linssin ja tukemaan mustien yhteisön vastatoimia valkoisten omistuksessa olevien yritysten ja erottelevan julkisen liikenteen järjestelmää kohtaan. Hän myös kannusti ajatusta siitä, että afrikkalaiset amerikkalaiset jättäisivät Memfisin hiljattain avattuun Oklahoman alueeseen, vierailevat ja kirjoittavat Oklahomaa hänen paperissaan. Hän osti itselleen puolustusmateriaalin pistoolin.\nHän kirjoitti myös lynsia vastaan yleensä. Erityisesti valkoista yhteisöä tuli raivoiksi, kun hän julkaisi toimituksen, jossa tuomittiin myytti, että mustat miehet raiskasivat valkoisia naisia, ja hänen viittauksensa siihen ajatukseen, että valkoiset naiset voisivat suostua suhteeseen mustia miehiä kohtaan, oli erityisen loukkaavaa valkoiselle yhteisölle.\nWells oli poissa kaupungista kun mobiili hyökkäsi paperin toimistoihin ja tuhosi puristimet vastaamalla puhelimeen valkoisessa omistuksessa olevassa paperissa. Wells kuuli, että hänen elämänsä uhkasi, jos hän palasi, ja niin hän meni New Yorkiin, itsenäiseksi nimeksi "maanpaossa oleva toimittaja".\nAnti-Lynching journalistissa maanpaossa\nIda B. Wells jatkoi sanomalehtien kirjoittamista New York Age -lehtiin, jossa hän vaihtoi Memphis Free Speech -luettelon osan omistuksesta paperissa. Hän kirjoitti myös esitteitä ja puhui laajasti linssin vastaisesti.\nVuonna 1893 Wells meni Isoon-Britanniaan ja palasi jälleen ensi vuonna. Siellä hän puhui linjasta Amerikassa, löysi merkittävää tukea linjamyyntiin ja näki Yhdistyneen kuningaskunnan Anti-Lynching -yhdistyksen järjestämisen.\nHän pystyi keskustelemaan Frances Willardin kanssa hänen 1894 matkansa aikana; Wells oli tuominnut Willardin lausunnon, joka yritti saada tukea temperamenttiliikkeelle väittämällä, että musta yhteisö vastusti temperanssia, lausunto, joka esitti valkoisen naisen uhanalaisia mustia väkijoukkoja uhkaavan kuvan - teema, joka pelasi lyning puolustusta .\nPalatessaan ensimmäisestä brittiläisestä matkastaan, Wells muutti Chicagaan. Siellä hän työskenteli Frederick Douglassin ja paikallisen asianajajan ja toimittajan Frederick Barnettin kanssa kirjallisesti 81-sivuisen kirjasen kanssa siitä, että mustat osallistujat jättävät pois useimmista Colmbian näyttelyn tapahtumista.\nHän tapasi ja naimisissa Frederick Barnettin, joka oli leski. Yhdessä heillä oli neljä lasta, jotka syntyivät 1896, 1897, 1901 ja 1904, ja hän auttoi nostamaan kaksi lastaan ensimmäisestä avioliitostaan. Hän kirjoitti myös sanomalehdensa, Chicago Conservatorin .\nVuonna 1895 Wells-Barnett julkaisi A Red Record: taulukoitunutta tilastotietoa ja Lynchingin väitettyjä syitä Yhdysvalloissa 1892 - 1893 - 1894 . Hän dokumentoi, että lynchingit eivät todellakaan aiheuttaneet mustia miehiä, jotka raiskasivat valkoisia naisia.\nVuosina 1898-1902 Wells-Barnett toimi kansallisen afroamerikkalaisen neuvoston sihteerinä. Vuonna 1898 hän oli osa presidentti William McKinley'n valtuuskuntaa etsimään oikeutta sen jälkeen, kun oli läsnä Etelä-Carolinassa mustaa postimies.\nVuonna 1900 hän puhui naisten äänioikeudesta ja työskenteli toisen Chicagon naisen, Jane Addamsin kanssa , tappamaan Chicagon yleisen koulujärjestelmän.\nVuonna 1901 Barnettit ostivat ensimmäisen kadun valtion Streetin itäpuolelta mustan perheen omistukseen. Huolimatta häirinnästä ja uhkista huolimatta he asuivat edelleen naapurustossa.\nWells-Barnett oli NAACP: n perustajajäsen vuonna 1909, mutta vetäytyi jäsenyydestään ja kritisoi järjestöä siitä, että se ei ollut tarpeeksi militantti. Kirjoituksissaan ja luennoissaan hän usein kritisoi keskiluokan mustaa, mukaan lukien ministereitä, ettei ollut riittävän aktiivinen auttamaan köyhiä mustayhteisössä.\nVuonna 1910 Wells-Barnett auttoi löytämään ja tuli Negro Fellowship -liiton presidentiksi, joka perusti Chicagossa asutuskeskuksen palvelemaan monia Etelä-Afrikasta saapuneita afrikkalaisia amerikkalaisia. Hän työskenteli kaupungin koeajalla 1913-1916, ja lahjoitti suurimman osan palkastaan organisaatiolle. Mutta muiden ryhmien kilpailu, epäystävällinen kaupunkihallinto, ja Wells-Barnettin huono terveys, liitto sulki ovensa vuonna 1920.\nVuonna 1913 Wells-Barnett järjesti Alpha Suffrage -liiton, afrikkalais-amerikkalaisten naisjärjestöjen, jotka tukivat naisten äänioikeutta. Hän oli aktiivisesti protestoinut kansallisen amerikkalaisen naisen äänestysliiton , suurimman suostuttelufoorumin, afrikkalaisten amerikkalaisten osallistumisesta ja miten he kohtelivat rotusyrjintää. NAWSA osallistui yleisesti afrikkalaisten amerikkalaisten osallistumiseen - vaikka väitti, että afrikkalaiset amerikkalaiset naiset eivät olleet hakeneet jäsenyyttä - yrittäen voittaa ääniä etuoikeusäänestykseen. Alle suffrage-liigan muodostamisen myötä Wells-Barnett teki selväksi, että syrjäytyminen oli tarkoituksellista ja että afrikkalais-amerikkalaiset naiset ja miehet tukivat naisen äänioikeutta, vaikka tietäisivät myös, että muut lait ja käytännöt, jotka estävät afrikkalaisamerikkalaisten miesten äänestämästä, vaikuttaisivat myös naisiin.\nSuuri äänioikeusesitys Washingtonissa DC: ssä ajoitettiin vastaamaan Woodrow Wilsonin presidentinvaalien avajaisiin ja pyysi afrikkalais-amerikkalaisten kannattajien marssia linjan takana . Monet afrikkalais-amerikkalaiset suffragistit, kuten Mary Church Terrell , sopivat strategisista syistä sen jälkeen, kun alkuyritykset yrittivät muuttaa johtajien mieliä - mutta ei Ida B. Wells-Barnettia. Hän asetti itsensä marssiin Illinoisin valtuuskunnan kanssa maaliskuun jälkeen, ja valtuuskunta toivotti tervetulleeksi hänet. Marssimin johto jäi yksinkertaisesti huomiotta hänen toimintansa.\nLaajemmat tasa-arvoiset ponnistelut\nMyös vuonna 1913 Ida B. Wells-Barnett kuului valtuuskuntaan, jossa hän näki presidentti Wilsonin kannattavan syrjimättömyyttä liittovaltion töissä. Hänet valittiin Chicagon tasa-arvoyleisryhmän puheenjohtajaksi vuonna 1915 ja vuonna 1918 järjestettiin oikeusapua Chicagon juoksuharjousten uhreille vuonna 1918.\nVuonna 1915 hän oli osa menestyksekästä vaalikampanjaa, jonka seurauksena Oscar Stanton De Priest tuli ensimmäinen Afrikkalainen amerikkalainen alderman kaupungissa.\nHän oli myös mukana perustamassa ensimmäistä lastentarhaa mustalle lapselle Chicagossa.\nVuonna 1924 Wells-Barnett epäonnistui vetoomusvaliokunnassa Mary McLeod Bethunen voittaman kansallisen värjäytyneiden naisten presidenttinä. Vuonna 1930 hän epäonnistui tarjouksen valinnasta Illinois valtion senaattiin itsenäiseksi.\nIda B. Wells-Barnett kuoli vuonna 1931, suurelta osin unappreciated ja tuntematon, mutta kaupunki myöhemmin tunnustanut aktivismiaan nimeämällä asunto-projekti hänen kunniakseen. Ida B. Wells Homes, Bronzeville-kaupunginosassa Chicagon eteläpuolella, sisälsi rivitaloja, puolivälissä nousevia huoneistoja ja eräitä korkeatasoisia asuntoja. Kaupungin asumismuodot johtuivat pääasiassa afrikkalaisista amerikkalaisista. Valmistunut vuosina 1939-1941 ja aluksi onnistunut ohjelma, ajan mittaan laiminlyönti ja muut kaupunkilaiset ongelmat johtivat niiden rappeutumiseen, mukaan lukien jengi-ongelmat. Heidät runteltiin vuosien 2002 ja 2011 välillä, ja heidät korvattiin yhdistelmäennakolla.\nVaikka linjan vastainen linja oli hänen pääpainopisteensä, ja hän saavutti huomattavan ongelman näkyvyyden, hän ei koskaan saavuttanut tavoitettaan liittovaltion linjamyyntilainsäädännöstä. Hänen kestävä menestyksensä oli mustien naisten järjestämisen alueella.\nHänen itsenäinen elämäkerta Crusade for Justice , jota hän työskenteli myöhempiin vuosiinsa, julkaistiin vuonna 1970, hänen tyttärensä Alfreda M. Wells-Barnettin muokkaama.\nHänen kotinsa Chicagossa on National HIstoric Landmark, ja se on yksityisomistuksessa.\nMitä Isogloss tarkoittaa kielitieteessä?\nSAT-pistemäärät pääsee Metro Atlantic Athletic Conference -yliopistoihin\nTraginen Sam Sheppard Murder Case\nKuinka tehdä Crystal Clear Ice Cubes\nOliko Leonardo da Vinci Gay?\nKuinka järjestelmä 36: n tasoituskenttä toimii golfissa\nRanskan sanasto: Korut ja tarvikkeet\nMitä sinun tulisi tietää Wushun taistelutavasta\nKuka ovat Kachin-ihmiset?\nKonjugoitava "Protéger" (suojata) ranskaksi\nVoiko Inline ja rullaluistelusta tulla Olympic Sports?\nMikä on Wormburner Golfissa?\n6 Clark Gable -elokuvat\nTop 100 Rap lauluja vuodelta 2007\nEpäsymmetrinen reaktio määritelmä\nEspanjan verbien "Ver" ja "Mirar"\nJohn Quincy Adams: Merkittävät faktoja ja lyhyt biografia\nLuo ruoka-alttari Mabonille\nConjugating Regular French Verb 'Choisir' ('valita')\n5 Essential lukee arkkitehtuurin opiskelijalle\nMiten piirtää kissan grafiittikynällä\nJätepurkaus ja maanjäristykset


Tuotteet ulos - Apollo Kaihdin & Markiisi\nEtusivu » Tuotteet ulos\nPehmeät verhot ulos\nScreen rullaverho parvekkeelle\nTerassimarkiisi suojaa terassiasi liialta auringonpaahteelta ja sateelta; se tuo sekä silmäniloa että hyötyä lämmönsäätelyssä. Markiisin avulla voimme luoda myös pihalle ihanan kesäkeitaan säädettävine kattoineen. Terassimarkiisi toimii hyvin myös sateensuojana.\nYhden yksittäisen terassimarkiisin maksimikoko on jopa 700 x 400 cm.\nTerassimarkiisit valmistetaan meillä mittojen mukaan. Leveyden voi määrittää sentilleen sopivaksi, ulottumamittoja on 50 cm välein.\nTerassimarkiisin kankaiksi soveltuvat kaikki ulkokäyttöön tarkoitetut kankaamme - värivaihtoehtoja on satoja. Myös rungon värin voi määrittää tilatessa.\nTerassimarkiisimalleja löytyy myös hyvin vahvana tuulisiin paikkoihin.\nKäyttö onnistuu helposti kaukosäätimellä tai jopa kännykällä, saatavilla toki myös manuaalinen veivikäyttö.\nIkkunan aurinkosuoja viilentää asunnon tehokkaasti ja kohottaa niin kiinteistön ulkonäköä kuin arvoakin. Valikoimastamme löydät omaan ikkunaasi sopivan markiisin; saisiko olla vaikkapa perinteinen markiisi sivuvarsilla vai vaakasuoraan laskeutuva tyylikäs screen markiisi?\nKankaita ikkunamarkiiseihin löytyy satoja erilaisia: perinteisiä markiisikankaita sekä läpinäkyviä screenkankaita.\nZipline koteloitu runko mahdollistaa maksimaalisen valon torjunnan. Kangas kulkee sivulta tiiviisti sivukiskoissa vetoketjun avulla, joten sivuilta livahtavan valon määrä on minimoitu. Ulos asennettuna pimentävä Zipline on erinomainen käyttötuote: se pimentää sisätilan tarvittaessa ja blokkaa 100 % UV-säteilystä, lämmöstä ja katseista. Zipline toimii myös sääsuojana.\nZipline on Apollon monikäyttöinen markiisi, jossa yläosa on aina koteloitu, ja kangas kulkee sivuilla kiskoissa\ntiiviisti vetoketjujärjestelmässä. Zipline integroituu hyvin julkisivuun tai asennettavaan alustaan. Zipline on\nerittäin kestävä ja tiivis monenlaiseen käyttöön.\nTuotetta on saatavilla erilaisilla runkovaihtoehdoilla pienistä veivikäyttöisistä markiiseista suuriin jopa 8x6m\nkokoisiin moottoroituihin jättimarkiiseihin.\nUlos asennettaviin Zipline -markiiseihin käytetään yleensä screenkankaita, jotka ovat mainiota lämpö- ja\nnäkösuojia, estämättä näkymää ulos. Saatavilla myös täysin pimentävillä kuoseilla. Sisäkäytössä Zipline\n-kankaaksi soveltuvat myös kaihdinkankaat.\nKankaiden ja rungon mallien & sävyn yhdistelmällä saadaan valmistettua varmasti jokaiseen kohteeseen\nsopiva täydellinen aurinkosuoja.\nKatosmarkiisilla suojaat lasitetun tilan paahtavalta auringolta.\nX-line ja X-light markiisit ovat erityisesti suunniteltu lasikattojen auringonsuojaukseen, mutta sopii myös erinomaisesti julkisivukaihtimeksi.\nLisäämällä moottorikäyttöiseen markiisiin hieman lisää älykkyyttä: esim. aurinko- ja tuulitunnistimella varmistat tuotteen tuomat hyödyt, sekä pidennät tuotteen käyttöikää.\nApollo markiisikankaat ovat laadukasta kuituvärjättyä akryyliä - myös värinpitävyydelle myönnetään 5 vuoden takuu. Markiisikankaita löytyy runsaasti erivärisiä. Kaikki markiisikankaat on tarkoitettu ulkokäyttöön, ja ne ovat täysin säänkestäviä. Jos sinulla on jo toimiva markiisirunko, voidaan siihen valmistaa pelkästään uusi markiisikangas.\nMarkiisikankaan väri kannattaa varmistaa aina oikeasta mallipalasta. Jotta projektisi olisi mahdollisimman onnistunut, toimitamme mallipaloja markiisikankaista veloituksetta.\nParvekkeella tarvitaan eritoten aurinkosuojia jos parveke on lasitettu ja aurinko pääsee paahtamaan tilan tuskallisen kuumaksi. Parvekkeiden aurinkosuojaus voidaan toteuttaa monenlaisella tuotteella ja kankaalla. Räätälöidyt aurinkosuojamme sopivat varmasti parvekkeelle kuin parvekkeelle.\nPehmeät verhot ulkokäyttöön\nPehmeät verhot ulkokäyttöön sopivat niin avonaisille kuin lasitetuille terasseille – parvekkeille – paviljonkiin… Mihin vain ulkotiloihin. Kangas on täysin säänkestävää.\nScreen rullaverho parvekkeelle on toteutettavissa monenlaisilla mitoilla ja kankailla. Toimii jokaisessa tilassa! Vahva Apollo rullaverhomekanismi takaa toimivuuden myös parvekkeella.\nTarjoamme aurinkosuojaratkaisut myös yrityksille.\nValikoimastamme löytyy kattavasti erilaisia tuotteita ja kuoseja jokaisen liikkeen julkisivuun sopivaksi. Kankaisiin voidaan myös printata yrityksen logo tai vapaavalintainen kuva.\nMarkiisien ja kaihtimien stailaaminen yrityksen ilmeeseen sopivaksi edistää merkittävästi liikkeen julkisivun näkyvyyttä, sekä työntekijöiden ja asiakkaiden viihtyvyyttä. Anna asiakkaillesi näyttävä ensivaikutelma, ja erotu katukuvassa Apollo yritysratkaisuilla.\nRullaverhoon voidaan painattaa mikä tahansa kuva - vaikkapa söpö kuva kissastasi tai miksei yrityksesi logo näkymään ulospäin. Printtikaihtimella käännät varmasti katseet ikkunaasi.


Helsingin saaret | Ms. Style\nKesäloma on ihanteellista aikaa reissata, mutta toisaalta myös hahmottaa kotikaupunkinsa kauneus uudestaan. Suven suloisuudessa tutut kulkureitit määrittyvät eri tavalla. Kun talvella kuljen kodin ja Helsingin keskustan vilkkaiden alueiden väliä, kesällä yhtälöön liittyy yllätyksellisiä kohteita: Suomenlinna, Villinki ja monet muut kaupunkimme kauniista saarista. Tärkeänä avaimena Helsingin hahmottamiseen mereltä käsin on vene: kuusikymppiseksi ehtinyt puinen Mafalda, jonka kyydissä on mainio puksutella lähivesillä.\nMe Mafaldan kanssa Suomenlinnan vierasvenesatamassa. En jaksa juurikaan innostua lämpiminä kesäpäivinä perinteisestä merityylistä kahisevine takkeineen ja raitapaitoineen, joten veneilyasuksi valikoitui sen sijaan viime kesänä Princetonista hankkimani Lilly Pulitzerin kaftaani ja Diane von Fürstenbergin pikkulaukku.\nMoni merellinen pikkuparatiisi on Helsingistä lyhyen lautta- tai venematkan päässä. Suosittelen itse etenkin seuraavia, joihin pääsee myös julkisilla yhteyksillä:\n1. Espoon soma Iso Vasikkasaari tarjoaa lampaiden määkimistä ja mainion Gula Villan -ravintolan. Sen pastis-pistaasietanoista on sukeutunut jo klassikko!\n2. Lempipaikkoihini kuuluva Pihlajasaari tunnetaan värikkäistä uimakopeistaan, nakurannastaan ja mutkattomasta ravintolastaan, jonka savulohi lienee kaupungin tuoreinta. Parasta ovat kuitenkin maisemat suoraan kohti aavaa ulappaa.\n3. Liuskasaaressa sijaitsee pursiseura HSS ja sen ravintola Boathouse arkkitehti Runar Finnilän 1947 suunnittelemassa komeassa rakennuksessa. Torstai-iltojen tyylikkäällä Hämptons-klubilla voi heittäytyä vapaalle dj-taitureiden säestyksellä.\nMinä Mafaldan ruorissa. BCBG Max Azrian haalari on ihan yhtä käytännöllinen vesillä kuin merihenkisyyttä huokuvat veneilyasutkin.\nHelsingin huikean kauniit saaret tekevät kaupungistamme varteenotettavan haastajan vehreille mökkikunnille. Mikä parasta, niiden läheinen sijanti mahdollistaa paluun illaksi rakkaaseen kotiin.\nNautithan kesästä – pilvisistä päivistä huolimatta.\nTags:Helsingin saaret, Helsinki, Helsinki mereltä, Iso Vasikkasaari, Liuskasaari, Mirva Saukkola, Ms. Style, Pihlajasaari, puuvene, Suomenlinna, vene, veneily